Sådan efterlever I fabrikantforpligtelserne i praksis
Trin 1: Kortlæg jeres emballage
Start med at lave en liste over al emballage som er specialfremstillet til jer eller fremstillet med jeres navn, logo eller varemærke.
Det kan fx være:
· kopper
· låg
· poser
· bokse
· pizzabakker
· wraps
· bakker og skåle
· hotel-amenities
· room service- eller grab-and-go emballage
· cateringemballage
Marker også, om emballagen bruges til mad eller drikke, da fødevarekontaktmaterialer kræver særlig opmærksomhed.
Trin 2: Kontakt jeres leverandør
Hvis I er fabrikant, er det jer, der skal kunne stå på mål for dokumentationen. Men leverandøren skal levere det tekniske grundlag, som I skal bruge. 
Bed leverandøren om:
· materialespecifikationer
· oplysninger om komponenter
· oplysninger om trykfarver, lak, lim og coating
· dokumentation for tungmetaller
· PFAS-dokumentation, hvis emballagen bruges til mad eller drikke
· testresultater eller analyserapporter
· oplysninger om fødevarekontakt, hvis relevant
· type-, batch-, serie- eller varenummer
· oplysninger om anvendte standarder eller tekniske specifikationer
I kan finde en skabelon for en leverandørhenvendelse her	Comment by Marius Rønne Christensen: Link
Trin 4: Saml dokumentationen ét sted
Opret en mappe pr. emballagetype. Mappen kan fx indeholde:
· billede af emballagen
· produktnavn og varenummer
· leverandørnavn
· materialebeskrivelse
· test og analyser
· dokumentation for tungmetaller
· PFAS-dokumentation, hvis relevant
· fødevarekontaktoplysninger
· identifikationsnummer
· overensstemmelseserklæring
· dato for seneste opdatering
På myndighedernes anmodning skal fabrikantens erklæring og tekniske dokumentation kunne fremsendes inden for 10 arbejdsdage. 
Trin 5: Udarbejd overensstemmelseserklæring
Når I har dokumentationen, skal I sikre, at der findes en overensstemmelseserklæring for emballagen. Den skal kunne kobles til den konkrete emballage og den bagvedliggende tekniske dokumentation. 
I kan bruge leverandørens dokumentation som grundlag, men hvis I er fabrikant, ligger ansvaret for erklæringen hos jer. 
Trin 6: Sørg for identifikation på emballagen
Emballagen skal kunne kobles til dokumentationen, fx via type-, batch-, serie- eller varenummer.

Trin 7: Aftal løbende opdateringer
Aftal med leverandøren, at I får besked, hvis der sker ændringer i:
· materialer
· trykfarver
· coating
· lak
· lim
· produktionssted
· underleverandører
· fødevarekontaktforhold
· testgrundlag
Hvis emballagen ændres, kan dokumentationen og overensstemmelseserklæringen skulle opdateres.

